# Víctor Camarasa Ferrando

Víctor Camarasa Ferrando (Meliana, 28 de maig de 1994) és un futbolista professional valencià que juga com a migcampista pel CE Eldenc.

## Carrera esportiva
### Llevant

Camarasa va ingressar a les categories inferiors del València CF el 2001, a set anys. Deu anys després fou descartat i va acabar la seva formació al Llevant UE, i va debutar amb el Llevant UE B la temporada 2012-13, a segona divisió B.
El 7 de desembre 2013 Camarasa va jugar el seu primer partit amb el primer equip, com a titular, en una derrota per 0–1 a fora contra el Recreativo de Huelva a la Copa del Rei 2013-14. Dos dies després va signar un contracte per sis anys amb el club, i va marcar el seu primer gol al minut 17 del partit de tornada, ajudant el seu equip a remuntar el resultat, amb un 4–0 a casa.
El 4 de gener de l'any següent Camarasa va debutar a La Liga, entrant com a suplent per Simão Mate en una derrota a fora per 0–2 contra el València CF. El juliol de 2014 fou promocionat al primer equip, i fou considerat titular per José Luis Mendilibar.
El 4 d'octubre Camarasa va marcar el seu primer gol a la màxima categoria, el segon del seu equip en un empat 3–3 contra la SD Eibar.
L'11 d'agost de 2016, després que el Llevant baixés a segona, fou cedit al Deportivo Alavés de primera divisió per un any.

### Betis

El 29 de juny de 2017, Camarasa va signar contracte per cinc anys amb el Reial Betis. Va marcar-hi el seu primer gol el 18 de desembre, en una victòria per 0-2 a fora contra el Màlaga CF.
El 9 d'agost de 2018, Camarasa fou cedit al Cardiff City FC per la temporada 2018–19. Va debutar a la Premier League nou dies després, jugant 76 minuts en un empat 0–0 a casa contra el Newcastle United FC.

## Referències

* ↑ El Barça sigue a Víctor Camarasa; El Mundo Deportivo, 12 de setembre de 2013 (castellà)
* ↑ Ruymán decide 'a puerta cerrada'; Marca, 7 de desembre de 2013 (castellà)
* ↑ El Levante renueva a sus perlas, Jason y Victor Camarasa Arxivat 2014-10-23 a Wayback Machine.; Plaza Deportiva, 9 de desembre de 2013 (castellà)
* ↑ Vendaval granota hacia octavos; Marca, 17 de desembre de 2013 (castellà)
* ↑ ¡Che, qué bueno que viniste!; Marca, 4 gener 2014 (castellà)
* ↑ Víctor Camarasa: «Mendilibar quiere algo distinto a lo que quería Caparrós» Arxivat 2014-10-21 a Wayback Machine.; Las Provincias, 31 de juliol de 2014 (castellà)
* ↑ Piovaccari levels thriller late on; ESPN FC, 4 octubre 2014 (anglès)
* ↑ «Camarasa, potencia, calidad y llegada para el centro del campo» (en castellà). Deportivo Alavés, 11-08-2016.
* ↑ Real Betis signs Víctor Camarasa; Real Betis, 29 juny 2017
* ↑ Morán, Miguel Ángel «Y al séptimo día, resucitó» (en castellà). Marca, 18-12-2017 [Consulta: 14 agost 2018].
* ↑ «Victor Camarasa signs on loan». Cardiff City F.C, 09-08-2018. [Consulta: 9 agost 2018].
* ↑ «Victor Camarasa: Cardiff City confirm midfielder loan deal». BBC Sport, 09-08-2018. [Consulta: 9 agost 2018].
* ↑ Pritchard, Dafydd. «Cardiff City 0–0 Newcastle United». BBC Sport, 18-08-2018. [Consulta: 18 agost 2018].

## Enllaços externs

* Fitxa al web del Llevant Arxivat 2014-09-12 a Wayback Machine. (castellà)
* Víctor Camarasa Ferrando a BDFutbol
* Víctor Camarasa Ferrando, Fitxa a Soccerway